gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4095, del 27-09-2001 (2001/9384)

Informació pública del compte de liquidació definitiva del projecte de reparcel·lació de la unitat d'execució María Cristina, continguda en el programa d'actuació integrada.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4095

Data del DOGV
:   27-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9384


Organisme emissor
:   Ajuntament de Novelda

Tipus de document
:   Anunci

Informació pública del compte de liquidació definitiva del projecte de reparcel·lació de la unitat d'execució María Cristina, continguda en el programa d'actuació integrada.[2001/A9384]
  
Per l'Acord de la Comissió de Govern de data 23 d'agost de 2001, s'ha acordat sotmetre a informació pública el compte de liquidació definitiva del projecte de reparcel·lació de la unitat d'execució continguda en el programa d'actuació integrada María Cristina.
  
El que es fa públic per a general coneixement, de conformitat amb el que disposa l'article 69 de la Llei Reguladora de l'Activitat Urbanística, en relació amb l'article 129 del Reglament de Gestió Urbanística.
  
L'anterior documentació podrà ser consultada durant el termini de 20 dies comptats des de la publicació d'este anunci en les dependències de l'Ajuntament, a fi que puguen formular, si és procedent, les al·legacions que s'estimen convenients.
Diari Oficial de la Generalitat Valenciana


Sumari del DOGV 4021, del 14-06-2001 (2001/5538)

Informació pública de l'estudi de detall de les parcel·les números 340, 342 i 343 de la unitat d'execució Santa Bàrbara, tercera fase.
--------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5538


Organisme emissor
:   Ajuntament de Godella

Tipus de document
:   Anunci

Informació pública de l'estudi de detall de les parcel·les números 340, 342 i 343 de la unitat d'execució Santa Bàrbara, tercera fase. [2001/F5538]
  
Atés que José Antonio Alonso Zamora, CB, ha presentat, en data 26 d'abril de 2001, l'estudi de detall sobre l'àmbit de les parcel·les 340, 342 i 343 de la unitat d'execució Santa Bàrbara, tercera fase, i en compliment del que s'estableix en els articles 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant la Resolució d'aquesta Alcaldia de data 28 de maig de 2001 s'ha decidit sotmetre a informació pública l'estudi de detall esmentat, i s'anuncia mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Es podran formular les al·legacions que s'estimen oportunes a l'estudi de detall presentat durant el termini de 20 dies comptats des de l'última publicació de l'edicte.
Diari Oficial de la Generalitat Valenciana


Sumari del DOGV 3994, del 08-05-2001 (2001/4217)

Recurs contenciós administratiu núm. 1.734/2000. Notificació i citació a comparèixer.
-------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/4217


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu núm. 1.734/2000. Notificació i citació a comparèixer. [2001/X4217]
  
La secretària general de la Conselleria de Justícia i Administracions Públiques, fa saber:
  
Que el senyor Tomás García Giménez ha interposat recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, al qual ha correspost el número 1.734/2000.
  
El recurs ha sigut interposat contra la Resolució del director general de Funció Publica, de data 3 de octubre de 2000, per la qual s'aproven les relacions de llocs de treball de la Generalitat Valenciana (DOGV de 16.10.2000).
  
Per això, en compliment del que disposa l'art. 49 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent citar totes les persones interessades, fent-los saber que ha sigut remés l'expedient administratiu al Tribunal Superior de Justícia de la Comunitat Valenciana, Sala Contenciosa Administrativa, Secció Segona, en què, si ho estimen convenient, podran personar-se com a demandats en les referides actuacions, en el termini de nou dies.
  
Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4154, del 24-12-2001 (2001/12248)

Notificació a Eva María Cuevas Palacios. Judici ordinari número 70/2001.
------------------------------------------------------------------------

### Dades del document

Número de DOGV
:   4154

Data del DOGV
:   24-12-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/12587


Organisme emissor
:   Jutjat de Primera Instància Número 3 de Benidorm

Tipus de document
:   Anunci

Notificació a Eva María Cuevas Palacios. Judici ordinari número 70/2001. [2001/12072]
  
El secretari del Jutjat de Primera Instància número 3 de Benidorm fa saber:
  
Que en les actuacions que a continuació es diran, s'ha dictat la sentència que té l'encapçalament i la decisió que es diu tot seguit:
  
Sentència
  
Benidorm, 25 de juliol de 2001
  
El senyor David Gericó Sobrevela, magistrat jutge del Jutjat de Primera Instància número 3 d'aquesta capital, havent vist les actuacions del judici ordinari seguides en aquest jutjat amb el número 70/2001, a instància del senyor Antonio Cantabrana Gómez, representat per la procuradora senyora M.ª Dolores Such Muñoz, i dirigit per la lletrada senyora Cristina Mozas García, contra la senyora Eva María Cuevas Palacios i el senyor Domingo Leal Otero, ambdós en situació de rebel·lia.
  
Decisió
  
Que, estimant la demanda interposada en nom del senyor Antonio Cantabrana Gómez, he de condemnar i condemne la senyora Eva María Cuevas Palacios a pagar a l'actor la quantitat de sis-centes vuitanta-sis mil set-centes quinze pessetes (686.715 PTA), més els interessos legals des de la data de demanda incrementats en dos punts des de la d'aquesta resolució, amb expressa imposició de costes en la part que corresponga. He d'absoldre i absolc el senyor Domingo Leal Otero de les peticions formulades en la pètita de la demanda, amb imposició de costes a l'actor respecte de les causades al demandat absolt.
  
Contra aquesta resolució es podrà interposar recurs d'apel·lació davant aquest jutjat en el termini de cinc dies, del que coneixerà, si escau, l'Audiència Provincial d'Alacant.
  
Així aquesta és la meua sentència, que pronuncie, mane i firme.
  
I expedisc aquest edicte perquè valga de notificació en legal forma a la part demandada, que es troba en parador ignorat.
Diari Oficial de la Generalitat Valenciana


Sumari del DOGV 4114, del 25-10-2001 (2001/9822)

Ressenya de l'Acord de la Comissió Territorial d'Urbanisme, de data 12 de juny de 2001, pel qual es declara definitivament aprovada la modificació puntual del Pla General d'Ordenació Urbana en la partida de Fanadix de Benissa.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9822


Data del document
:   12-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benissa
    * pla d'urbanisme

Ressenya de l'Acord de la Comissió Territorial d'Urbanisme, de data 12 de juny de 2001, pel qual es declara definitivament aprovada la modificació puntual del Pla General d'Ordenació Urbana en la partida de Fanadix de Benissa. [2001/F9822]
  
D'acord amb l'article 59.4.B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la resolució de la Comissió Territorial d'Urbanisme d'Alacant, publicada junt amb les normes urbanístiques aprovades en el Butlletí Oficial de la Província d'Alacant número 179, del dia 6 d'agost de 2001.
  
Exp. 129/2001. Benissa. Modificació puntual del Pla General d'Ordenació Urbana en la partida de Fanadix.
Diari Oficial de la Generalitat Valenciana


Sumari del DOGV 4101, del 05-10-2001 (2001/9577)

RESOLUCIÓ de 21 de setembre de 2001, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala tècnica, per a ocupar un lloc d'administració especial en els Serveis Tècnics d'Investigació (planta pilot de Química Física), pel sistema general d'accés lliure (Resolució de 5 d'abril de 2001, DOGV núm. 3.988, de 27 d'abril de 2001).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4101

Data del DOGV
:   05-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9577


Organisme emissor
:   Universitat d'Alacant

Tipus de document
:   Resolució

RESOLUCIÓ de 21 de setembre de 2001, de la Universitat d'Alacant, per la qual es publica la relació definitiva d'aspirants aprovats en les proves selectives per a l'ingrés en l'escala tècnica, per a ocupar un lloc d'administració especial en els Serveis Tècnics d'Investigació (planta pilot de Química Física), pel sistema general d'accés lliure (Resolució de 5 d'abril de 2001, DOGV núm. 3.988, de 27 d'abril de 2001). [2001/X9577]
  
Finalitzat el procés selectiu convocat per Resolució de 5 d'abril de 2001 (DOGV. 27.04.2001) per a cobrir 1 plaça vacant en la plantilla de personal funcionari, escala tècnica, pel sistema d'accés lliure per a ocupar lloc d'Administració Especial, d'acord a allò que s'ha disposat en les bases 1.7 i 7 de la convocatòria, es resol:
  
Publicar la relació definitiva d'aspirants aprovats, que s'acompanya en annex a la present.
  
D'acord a allò que s'ha disposat en la citada base 7, el tribunal proposa el nomenament de funcionaris de carrera a favor dels aspirants inclosos en el citat annex.
  
D'acord a allò que s'ha disposat en la base 8.1 de la convocatòria, el personal relacionat disposa de 20 dies hàbils des de l'endemà de la publicació d'aquesta resolució per a presentar al Registre General de la Universitat la documentació exposada en la dita base.
  
Alacant, 21 de setembre de 2001.- La secretària: Mª José Bonete Pérez. Vistiplau del president: Antonio Marcilla Gomis.
  
ANNEX
  
Relació definitiva d'aprovats
  
Escala Tècnica
  
Cognoms i nom: EXPÓSITO RODRÍGUEZ, EDUARDO
  
Puntuació total: 30,86
Diari Oficial de la Generalitat Valenciana


Sumari del DOGV 4042, del 13-07-2001 (2001/6783)

Informació pública del projecte d'urbanització del programa per al desenvolupament de l'actuació integrada de la unitat d'execució núm. 8 de les normes subsidiàries.
---------------------------------------------------------------------------------------------------------------------------------------------------------------------

### Dades del document

Número de DOGV
:   4042

Data del DOGV
:   13-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6783


Organisme emissor
:   Ajuntament d'Albatera

Tipus de document
:   Anunci

Informació pública del projecte d'urbanització del programa per al desenvolupament de l'actuació integrada de la unitat d'execució núm. 8 de les normes subsidiàries. [2001/X6783]
  
El senyor Francisco García Gelardo, alcalde'president de l'Ajuntament d'Albatera (Alacant) fa saber:
  
Que la Comissió de Govern, de data de 30 de maig de 2001, ha aprovat entre altres, l'acord la part dispositiva del qual és com segueix:
  
«?La Comissió de Govern, per unanimitat dels presents, acorda:
  
Primer
  
Exposar al públic, mitjançant inserció del corresponent edicte en un diari d'informació general editat a la Comunitat Valenciana, i en el Diari Oficial de la Generalitat Valenciana, el projecte d'urbanització del programa per al desenvolupament de l'actuació integrada núm. 8 de les normes subsidiàries d'Albatera, presentat per l'agent urbanitzador Gestión Industrial de Servicios, SA (GINSSA), per a presentació d'al·legacions durant vint dies comptats a partir de l'endemà de la publicació en l'esmentat DOGV».
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 4085, del 13-09-2001 (2001/8893)

Informació pública del programa d'actuació integrada per al desenvolupament de la UA-3.
---------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8893


Organisme emissor
:   Ajuntament de Xirivella

Tipus de document
:   Anunci

Informació pública del programa d'actuació integrada per al desenvolupament de la UA-3. [2001/F8893]
  
El Ple de l'ajuntament, en la sessió del dia 11 de juliol de 2001, va disposar sotmetre a informació pública, de conformitat amb el que estableixen els articles 38.2 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 158 del Reglament de Planejament de la Comunitat Valenciana, aprovat pel Decret 201/1998, de 15 de desembre, el programa d'actuació integrada per al desenvolupament de la UA-3, que inclou el projecte d'urbanització i la modificació puntual del pla general.
  
Durant els terminis de 20 dies per al programa d'actuació integrada i d'un mes per a la modificació puntual del Pla General d'Ordenació Urbana, a comptar des de l'endemà de l'última publicació del present edicte, que serà efectuada en el Diari Oficial de la Generalitat Valenciana, es podran formular al·legacions a les dites propostes i, si s'escau, formular-hi alternatives tècniques d'acord amb el que disposen els preceptes anteriors, com també es podran consultar a aquests efectes i en el mateix termini a les dependències de l'ajuntament (Departament d'Informació).
Diari Oficial de la Generalitat Valenciana


Sumari del DOGV 4131, del 20-11-2001 (2001/10102)

Informació pública de l'absorció de la Cooperativa Agrícola Santa Ana de Campell, Cooperativa Agrícola San Pascual, Cooperativa Valenciana i Cooperativa Agrícola Valenciana San Roque de Benimaurell per la Cooperativa Agrícola Serra del Penyó, Societat Cooperativa Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10506


Organisme emissor
:   Cooperativa Agricola Serra del Penyo, SCOOP V.

Tipus de document
:   Anunci

Informació pública de l'absorció de la Cooperativa Agrícola Santa Ana de Campell, Cooperativa Agrícola San Pascual, Cooperativa Valenciana i Cooperativa Agrícola Valenciana San Roque de Benimaurell per la Cooperativa Agrícola Serra del Penyó, Societat Cooperativa Valenciana. [2001/M10879]
  
El senyor Jaime Moll Riera, secretari de la societat cooperativa agrícola Serra del Penyó, Societat Cooperativa Valenciana, amb domicili al carrer Major, número 11, la Vall de Laguar, inscrita en el Registre de Cooperatives de la Conselleria d'Economia, Hisenda i Ocupació, amb el número A-1269.
  
Que en assemblea general extraordinària, celebrada al saló cultural de Fleix (la Vall de Laguar) el dia 25 d'octubre de 2001, degudament convocada i amb quòrum, els socis cooperativistes van adoptar per unanimitat el següent acord:
  
Aprovar el projecte de fusió, per absorció, que s'adjunta a la convocatòria entre les cooperatives Cooperativa Agrícola Santa Ana de Campell, Cooperativa Agrícola San Pascual, Cooperativa Valenciana i Cooperativa Agrícola Valenciana San Roque de Benimaurell, com a societats absorbides i la Cooperativa Agrícola Serra del Penyó, Societat Cooperativa Valenciana, com a societat absorbent, i facultar el president i el secretari perquè comuniquen al públic l'acord anterior.
  
I perquè conste i tinga els efectes que pertoquen, lliure aquesta certificació amb el vistiplau del president.
Diari Oficial de la Generalitat Valenciana


Sumari del DOGV 4004, del 22-05-2001 (2001/4791)

Informació pública de l'oferta d'ocupació pública de l'any 2000.
----------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4791


Data del document
:   22-12-2000

Organisme emissor
:   Ajuntament de Benassal

Tipus de document
:   Convocatòria

Descriptors 

:   * administració local
    * oferta d'ocupació
    * concurs administratiu
    * personal de serveis

Informació pública de l'oferta d'ocupació pública de l'any 2000. [2001/F4791]
  
Vist el Decret de l'Alcaldia de data 19 d'octubre de 2000, per mitjà del qual es resol l'aprovació de l'oferta d'ocupació pública per a l'any 2000, i fent ús de les facultats que em confereix la llei, per mitjà d'aquest edicte resolc anunciar la dita oferta.
  
Província: Castelló.
  
Corporació: Ajuntament de Benasal.
  
Número de codi territorial: 12565.
  
Oferta d'ocupació pública corresponent a l'exercici de 2000, aprovada pel Decret de l'Alcaldia de data 19 d'octubre de l'any 2000.
  
Personal plantilla laboral fixa
  
Grup: E. Nivell de titulació: certificat d'escolaritat. Denominació del lloc: peó de neteja de la Planta Embotelladora i Balneari Font En Segures, principalment. Nombre de vacants: una.
  
Grup: E. Nivell de titulació: certificat d'escolaritat. Denominació del lloc: peó de neteja de la casa consistorial, centre mèdic i museus, principalment. Nombre de vacants: una.
  
Grup: C. Nivell de titulació: Formació Professional de Segon Grau o equivalent. Denominació del lloc: encarregat de manteniment dels serveis municipals. Nombre de vacants: una.
Diari Oficial de la Generalitat Valenciana


Sumari del DOGV 4017, del 08-06-2001 (2001/5202)

RESOLUCIÓ de 29 de maig de 2001, de la Universitat de Alacant, per la qual nomena professor titular d'universitat DF00152, en l'àrea de coneixement de Dret Civil.
------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5202


Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de maig de 2001, de la Universitat de Alacant, per la qual nomena professor titular d'universitat DF00152, en l'àrea de coneixement de Dret Civil. [2001/A5202]
  
Segons el que es disposa en el Reial Decret 1888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'aquesta Universitat d'Alacant de 31 de juliol de 2000 (BOE de 5 de setembre de 2000), es resol:
  
Nomenar professora titular d'universitat, en l'àrea de coneixement de Dret Civil, Departament de Dret Civil, la senyora Virginia Murtula Lafuente.
  
Alacant, 29 de maig de 2001.- El rector, en funcions: Carlos Barciela López.
Diari Oficial de la Generalitat Valenciana


Sumari del DOGV 3913, del 09-01-2001 (2000/10239)

Informació pública per a autorització administrativa i declaració en concret d'utilitat pública d'instal·lació elèctrica a Sant Joan de Moró (Castelló). Expedient número ATLINE/2000/285, número de projecte d'Iberdrola 247/2000.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3913

Data del DOGV
:   09-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10017


Organisme emissor
:   Conselleria d'Indústria i Comerç

Tipus de document
:   Anunci

Informació pública per a autorització administrativa i declaració en concret d'utilitat pública d'instal·lació elèctrica a Sant Joan de Moró (Castelló). Expedient número ATLINE/2000/285, número de projecte d'Iberdrola 247/2000. [2000/S10304]
  
Als efectes de l'article 9 del Decret 2.617/1966, de 20 d'octubre (BOE de 24 d'octubre de 1966), sobre normes per a l'atorgament d'autorització administrativa en matèria d'instal·lacions elèctriques, i de la Llei 54/1997, de 27 de novembre (BOE de 28 de novembre de 1997), del Sector Elèctric, se sotmet a informació pública la següent instal·lació elèctrica:
  
a) Peticionari: Iberdrola , SA.
  
b) Finalitat de la instal·lació: la finalitat del present projecte és modificar la línia aèria de mitjana tensió existent L-Pantano simple circuit a doble circuit, al terme municipal de Sant Joan de Moró (Castelló).
  
c) Lloc on s'establirà la instal·lació: la instal·lació que es projecta queda emplaçada en zona A, (partida els Peronets) al terme municipal de Sant Joan de Moró (Castelló).
  
d) Característiques principals: reforma de línia aèria de mitjana tensió simple circuit L-Pantano 20 kV LA-110 de la S.T. Sant Joan de Moró, a línia aèria mitjana tensió doble circuit 2A-110, a la partida els Peronets, al terme municipal de Sant Joan de Moró (Castelló).
  
e) Tipus: projecte tipus 1451/0106/1, tipus 2A-110.
  
f) Pressupost: 6.991.998 PTA.
  
Igualment se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es publica perquè puga ser examinat l'expedient esmentat en aquest Servei Territorial d'Indústria i Energia de Castelló, c/ Cavallers, 8, telèfon 038 850 601, i puguen formular-se les al·legacions que es consideren convenients en el termini de trenta dies, comptats a partir de l'endemà de la publicació d'aquest anunci.